**Pradinio ugdymo bendroji programa**

Pasaulio pažinimas skirtas padėti vaikui pažinti ir suprasti artimiausią socialinę bei gamtinę aplinką. Mokiniai yra nusiteikę saugoti ir puoselėti gyvąją ir negyvąją gamtą, kultūros vertybes. Pasaulio pažinimas – integrali ugdymo sritis, skirta vaiko socialinei bei gamtamokslinei kompetencijai plėtoti.

**22.5. Mokinių gebėjimų raida, pagal pažinimo sritis.**

Šioje lentelėje aprašomas mokinių gebėjimų augimas pagal pažinimo sritis atskiruose koncentruose. Nurodytą gebėjimų lygį turi pasiekti dauguma mokinių, baigdami 1–2 klasių koncentrą.

|  |  |
| --- | --- |
| **Veikos sritys** | **1 – 2 klasės** |
| Žmonių gyvenamoji aplinka | Orientuotis artimiausioje aplinkoje, ją apibūdinti |
| Žmogus ir gyvoji gamta | Atlikti paprastus stebėjimus ir bandymus |

5.1 Suplanuoti tyrimą: stebėjimą ar bandymą. Atlikti paprastus stebėjimus ir nesudėtingus bandymus, formuluoti išvadas ir perteikti jas kitiems.

5.2.Naudotis paprasčiausiais buitiniais ilgio, laiko, masės ir temperatūros matavimo prietaisais. Laikytis saugumo reikalavimų.

5.7.Stebint, tyrinėjant, gretinant atrasti pagrindinius požymius, skiriančius medžius, krūmus ir žoles. Parinkti medžių, krūmų, žolių pavyzdžių.

**Mokyklos aplinkos ypatybės.** Mokykla turi nuostabią aplinką Neries slėnyje, gryną orą bei įvairią augmeniją mokyklos kieme, tad vaikai mielai laiką leidžia lauke, turėdami visas galimybes susipažinti su įvairiais medžiais, augalais, kurie supa mokyklos aplinką. Mokiniai turi erdvų mokyklos kiemą, kuriame gali aktyviai leisti laisvą laiką.

**Klasė, kurioje vedama pamoka.** Klasė yra įvairi. Joje mokosi aukštensniųjų, vidutinių ir žemesnių gebėjimų mokiniai. Aukštesniųjų gebėjimų mokniams mokytoja dažniausiai duoda atskiras užduotis, o su kita klases dalimi dirba pati. Klasėje vyrauja individualus darbas.

**Tarpdalykinė integracija.** Žalioji pamoka, kuri buvo vedama mokyklos kieme, pirmokams turėjo integracijos ir su kitais mokomaisiais dalykais. Pvz., integracija su matematika, atliekant kankorėžių matavimus, ilgio, pločio skaičiavimus. Tarpdalykinė integracija buvo ir su kūno kultūros pamoka, kai mokiniai turėjo užduotį kankorėžių mėtymas (estafetė). Galima paminėti, jog buvo siekiama ir etikos pamokos integracijos, nes mokiniai buvo skatinami saugoti, puoselėti gamtą, nešiukšlinti, nelaužyti medžių, neniokoti kitų augalų, galbūt kurių net nepažįsta. Tada veiklų pabaigoje išdalinome kiekvienam mokiniui pasižadėjimą/priesaiką, kurioje kiekvienas pirmokas pasižadėjo saugoti, puoselėti ne tik savo mokyklos aplinką, kurioje praleidžia kiekvieną dieną, bet ir visą gamtą.

|  |  |  |  |
| --- | --- | --- | --- |
| **Turinio ir veiklos sritis** | **Srities dėmenys** | **Apibūdinimas** | **Gebėjimai** |
| 1.Tyrimai  |  | Tyrimo žingsniai ir procedūros. Saugaus tyrinėjimo taisyklės. Matavimai, matavimo vienetai. Informacijos ir duomenų paieška ir tvarkymas. | 1.1. Atpažįsta ar formuluoja klausimus, į kuriuos galima atsakyti atliekant nesudėtingus tyrimus; kelia tyrimo tikslą, pasirenka priemones ir prietaisus, numato eigą, nurodo ar palygina priemonių ir prietaisų rodmenis, apibendrina rezultatus, daro išvadas. |
| 2. Gyvoji gamta ir žmogus. | 2.1. Organizmai ir jų grupės. | Gyvybės požymiai, organizmų grupavimas pagal požymius. | 2.1.1.Pagal pagrindinius išorinius požymius atpažįsta pagrindinėms organizmų grupėms priskiriamus gyvūnus ir augalus ar nurodo jų pavyzdžių. Skiria žoles, krūmus ir medžius pagal jų išorinius požymius. |
| 4. Aplinka ir žmogus | 4.2.Orientavimasis aplinkoje. | Orientavimasis pasaulio ir Lietuvos žemėlapyje. Plano skaitymas ir braižymas. | 4.2.2. Pagal nuotrauką ar paveikslą arba duotą aprašymą nubraižo vietovės ar patalpų planą arba maršrutą. Vietovės plane parenka maršrutą ir, naudodamasis sutartiniais ženklais, jį pažymi. |

**Sąvokos.** Atliekant užduotis veiklos lapuose mokiniai susipažino ir su naujomis, jiems dar negirdėtomis sąvokomis, kurias kartu iššsiaiškinome. Sąvokos, su kuriomis susidūrėme atliekant užduotis buvo lapo dalys (lapo viršūnė, lapo kraštas, lapalakštis, lapkotis, pentis), ypač didelio mokinių susidomėjimo susilaukė sąvoka – pentis. Buvo mokinių, kurie prašė žodžių „panašumai ir skirtumai“ paaiškinimų. Kalbant apie kankorėžius buvo paminėta nauja, mokiniams dar negirdėta sąvoka – sėklažvyniai.

**Mūsų pamokos siekiamybė.** Mokiniai, po pamokos gamtoje, gebės atpažinti augalus/medžius, įvardinti jų pavadinimus, gebės orientuotis, geriau pažins (mokyklos) aplinką, praplės savo gamtamokslines žinias.

**Dalykas:** pasaulio pažinimas

**Klasė:** 1

**Pamokos tema:** žalioji pamoka ,,Gamtos svečiai‘‘

**Mokymosi situacija:** mokiniai jau mokėsi gyvosios gamtos temas, todėl žino tam tikrų augalų pavadinimus.

**Pamokos uždavinys (-iai):** Mokiniai, po pamokos gamtoje, gebės atpažinti bent 5 augalus, augančius mokyklos teritorijoje, nusakyti atpažintų augalų pavadinimus, gebės orientuotis, geriau pažins aplinką, praplės savo gamtamokslines žinias.

**Reikalingos priemonės:** užduočių lapai, rašikliai, lupos, popieriaus lapai, kreidelės, kankorėžiai, lipnūs lapeliai, metras, vanduo (buteliukas ir vienkartinė stiklinė).

**Pamokos eiga.** *8:00 – 8:10*. *Sužadinimas.* Mokiniai klasėje sugalvojo sau dienos vardą. Tadaišdalinome lipnius lapelius, jie užsirašė „dienos vardą“ , pavyzdžiui, „Ryto Rasa“. Papasakojome kur keliausime, ką jiems parodysime, ką veiksime. Mokinius, mokytojos pagalba, paskirstėme poromis. Mokiniai sustojo po du, išdalinome veiklos lapus. Išdalinus veiklos lapus mokiniai užsirašė savo vardą, pavardę ir savo dienos vardą.

*8:12 – 8:16*. Atėjus į kitą vietą, prašėme mokinių apsidairyti ,,Ar atpažįstate augalus, medžius, kurie jus supa?‘‘ Mokiniai pasidalino savo žiniomis. Mes trumpai papasakojome apie keletą tų augalų, akcentavome įdomius faktus (priedas nr.1)

*8:16 – 8:19*. Mokinių prašėme pievoje susirasti kiaulpienę, kurios jau yra nužydėjusios ir vietoj žiedyno yra likę pūkai. Kai visi turi, mokiniai sugalvoja norą, pučia pūkus.

*8:20 – 8:25.* Veiklos lapuose parašė kokius medžius mato aplink save.

*8:25 – 8:30.* Mokiniai, kurie parašė, bandė piešti augalo dalimis: lapais, žiedais. Po šios veiklos pasidalinome įspūdžiais, apžiūrėjome draugų piešinius.

*8:30 – 8:45.* Pamokėme, kaip reikia apskaičiuoti medžių aukštį, kamieno apimtį. Visi kartu pasižymėjo lapų dalis.

*8:45 – 8:55.* PERTRAUKA

*8:56 – 9:10.* Sustojome prie suoliukų ir mokiniai turėjo surasti eglės ir pušies kankorėžius. Apžiūrėję lupos ir pamatavę liniuotes pagalba, turėjo parašyti jų skirtumus ir panašumus. Mokiniai veiklos lapuose pildė lentelę. Pasiėme kankorėžį, aprašė jo savybes (pauostė, pačiupinėjo, gerai apžiūrėjo).

*9:10 – 9:15.* Prieš pasitikrininat parodėme, kaip atrodo sėklos, kur jos yra kankorėžyje. Apibendrinome, išsiaiškinome kilusius klausimus.

*9:15 – 9:20.* Po užduoties aptarimo mokiniams išdalinome baltus lapus ir kreideles, mokinų užduotis yra išsirinkti medį ir išgauti jo žievės antspaudą. Atlikę užduotį apibendrinome, kokius medžius rado, kodėl piešiniai skiriasi, ar galime iš piešinių nustatyti medžio amžių ir pan.

*9:21 – 9:35.* ŽAIDIMAS ,,Taiklusis kankorėžis‘‘. Kiekvienas susirando po du kankorėžius (eglės ar pušies). Klasė suskirstoma į dvi komandas. Kiekvienas mokinys du kartus metą kankorėžius į kibirą. Daugiausiai kankorėžių į kibirą pataikiusi komanda laimi. Abu kartus laimėjo ta pati komanda.

**Baigiamoji dalis.** *9:38 – 9:42.* Klausėme ką šiandien veikėme, skatinome prisiminti šiandienos veiklas, pasidalinti įspūdžiais, kas patiko, kas nepatiko, kas buvo įdomu. Apibendrinus veiklas, kiekvienam mokiniui įteikėme pasižadėjimą, kurį turi pasirašyti (priedas nr.2). Padėkojome už pamoką ir ėjome link mokyklos.

PRIEDAI

NR. 1

**Klevas**

Neauga pavieniui, auga su kitais medžiais šalia. Auga gana greitai. Įprastai užauga iki 20-30 m, kartais gali užaugti iki 38 m aukščio. Kamieno skersmuo iki 1-1,5 m ar iki 5,15 m apimties. Išgyvena nuo 150 iki 250 metų. Tirpstant sniegui iš klevų pradeda tekėti sula. Sula saldi. Iš sulos gaminamas sirupas. Sulą taip pat mėgsta geniai.

**Ąžuolas**

Vaisius – gilė. Ąžuolas laikomas stiprumo ir tvirtumo simboliu, medžiu-paminklu. Seniausias Lietuvoje augantis ąžuolas – Stelmužės ąžuolas (Zarasų rajonas). Didžiausias Lietuvoje ąžuolų parkas yra Kauno Ąžuolynas (Žaliakalnyje).

**Kaštonas**

Lapuotis medis. Aukštis iki 36 m. Lapai sudėtiniai, delniški, sudaryti iš 5-7 lapelių. Žydi gegužės mėnesį baltais kvapniais žiedynais.

**Paprastoji ieva**

Užauga iki 3-10 m. Žiedo vainiklapiai balti.

**Liepa**

Lapai išsidėstę dviem eilėmis. Žiedai kvapūs, žalsvai ar gelsvai balti, Medžių aukštis labai įvairus – nuo neaukštų iki aukštų, 15-50 metrų aukščio.

NR. 2

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prižadu saugoti ir mylėti gamtą. **Prisižadu**: nešiukšlinti, nelaužyti šakų, nespardyti augalų ir gyvūnų. Gyvūnų namuose elgsiuosi kaip svečias.